Լևոն Տեր-Պետրոսյանը նշեց, թե ՀՀԿ-ն գործընկեր չի ճանաչում, նա տիրոջ և հպատակի հարաբերություն է ճանաչում, իսկ Վարդան Օսկանյանն էլ շեշտեց, թե իրենք միշտ են հայտարարել, որ ԲՀԿ-ն այլընտրանք է ՀՀԿ-ին: ԲՀԿ-ի կողմից կաշառք բաժանելու և պատասխանատվության ենթարկվելու մի օրինակի մասին լրագրողներից մեկի հարցին Լևոն Տեր-Պետրոսյանը պատասխանեց, թե իրենք հայտարարել են արդար և ազատ ընտրություններին կողմ լինելու մասին, ուստի համաձայն են, որ բոլոր ընտրախախտները պատժվեն` անկախ կուսակցական պատկանելությունից: «Եթե օրենք է, թող տարածվի բոլորի վրա, այլապես մենք գիտենք` ինչ է նշանակում այդ ընտրովի պատիժը»,- հայտարարեց Տեր-Պետրոսյանը: